Komisijas Regula (EK) Nr. 1962/2006 
(2006. gada 21. decembris) 
par Akta par Bulgārijas pievienošanos Eiropas Savienībai 37. panta piemērošanu 
EIROPAS KOPIENU KOMISIJA, 
ņemot vērā Eiropas Kopienas dibināšanas līgumu, ņemot vērā Līgumu par Bulgārijas un Rumānijas pievienošanos Eiropas Savienībai, un jo īpaši tā 
4. panta 3. punktu, 
ņemot vērā Aktu par Bulgārijas un Rumānijas pievienošanos Eiropas Savienībai, un jo īpaši tā 
37. pantu, 
tā kā: (1) Akta par Bulgārijas un Rumānijas pievienošanos 37. pantā Komisijai atļauts veikt atbilstīgus 
aizsardzības pasākumus, ja Bulgārija neizpilda saistības, ko tā uzņēmusies pievienošanās 
sarunās, tostarp jebkādas saistības attiecībā uz Kopienas sektorpolitikām, kuras skar ekonomiskās darbības ar pārrobežu ietekmi, un tādējādi rada nopietnus traucējumus iekšējā tirgus darbībā vai to nopietnu iespējamību; ir nopietna iespējamība, ka Bulgārija, neizpildot saistības nodrošināt atbilstību regulām, radīs nopietnus traucējumus gaisa pārvadājumu iekšējā tirgus darbībā. 
(2) Pamatojoties uz EK līguma 80. pantu, Kopiena ir pieņēmusi kopēju gaisa satiksmes politiku, 
kurā ietverti noteikumi, ar ko izveido gaisa pārvadājumu pakalpojumu iekšējo tirgu
1, kā arī 
kopēji noteikumi nolūkā izveidot un uzturēt vienādi augsta līmeņa civilās aviācijas drošumu Eiropā
2. Abi noteikumu kopumi tieši ietekmē gaisa pārvadājumu pakalpojumu 
nodrošināšanu starp dalībvalstīm. 
(3) Pievienošanās sarunās Bulgārija uzņēmās saistības pilnībā piemērot Kopienas noteikumus 
gaisa pārvadājumu jomā no dienas, kad tā pievienojusies Eiropas Savienībai. 
                                                 
1 Padomes 1992. gada 2 3. jūlija Regula (EEK) Nr. 240 7/92  par gaisa pārvadātāju lice ncēša nu, OV L 240,  
24.8. 199 2., 1 .–7.  lpp.,  Pa dom es 1992. gada 2 3. jūlija Regul a (EEK) Nr. 240 8/92 pa r Kop ienas a viosabiedrību 
piekļu vi Kopienas ie kšējie m g aisa ceļie m, OV L 240, 24.8 .1 992.,  8. –14.  lpp.  un Padomes 1992.  gada 23 . jūlija 
Reg ula (EEK) Nr. 2409/ 92 pa r gaisa pārvadāju m u ma ksā m  un tari fie m , OV L 240, 24 .8.1 992., 15. l pp. 
2 Eiropas Parlame nta u n Padom es  2002. gada 15. jūlija Reg ula (EK) Nr. 1592/ 200 2 par kopīgie m  notei k u m ie m  
civilā s aviācijas jomā u n par Eiropas Aviācijas drošības aģ entūra s izveidi, OV L 240, 7 . 9.200 2.,  1.– 21. l pp. ,  
kurā grozīju m i izdarīti ar Reg ul u (EK) Nr. 164 3/20 03,  OV L 245, 2 9.9. 200 3., 7 .–9. lp p., un Reg ul u (EK) Nr. 1 701/2 003 , OV L 243, 27. 9.2 003. , 5. –5. lp p. L 408/8 LV Eiropas Savienības Oficiālais Vēstnesis 30.12.2006.
(4) Pēc Pievienošanās līguma parakstīšanas 2005. gada 25. aprīlī Bulgārijas civilās aviācijas 
kompetento iestādi ( CAA ) no 2005. gada 16. līdz 20. maijam apmeklēja Eiropas Aviācijas 
drošības aģentūras ( EASA ) pārstāvji, lai pārbaudītu minētās iestādes spēju piemērot 
Kopienas tiesību prasības un Apvienoto aviācijas institūciju ( JAA) standartus aviācijas 
drošuma jomā. Apmeklējuma laikā tika atklāti nozīmīgi un pastāvīgi trūkumi Bulgārijas 
CAA  administratīvajā rīcībspējā nodrošināt nepieciešamo drošuma pārraudzību, lai īstenotu 
Kopienas prasības par gaisa kuģu sertifikāciju attiecībā uz lidojumderīgumu un tehnisko apkopi.  
(5) Ņemot vērā nopietnos trūkumus, ko atklāja EASA  un JAA pārstāvji, Bulgārijai 2005. gada 
oktobrī atteica savstarpēju atzīšanu attiecīgajās drošības jomās JAA sistēmā.  
(6) Korektīvās darbības, par kurām Bulgārijas CAA  paziņoja 2005. gada oktobrī un novembrī, 
kā arī 2006. gada maijā, EASA  neatzina par apmierinošām, un Komisija šo faktu ir ņēmusi 
vērā. 
(7) Pārraudzības ziņojumā par Bulgārijas un Rumānijas gatavību pievienoties Eiropas 
Savienībai
3, kas pieņemts 2006. gada 26. septembrī, Komisija apstiprināja, ka Bulgārija ir 
guvusi turpmākus panākumus, lai pabeigtu gatavošanos dalībai ES, tomēr arī konstatēja, ka ir vairākas jomas, tostarp aviācijas drošuma joma, kuras izraisa pastāvīgas bažas un kurās Komisija uzsāks atbilstošus pasākumus, lai nodrošinātu iekšējā tirgus atbilstošu darbību, ja Bulgārija neveiks nepieciešamās korektīvās darbības. 
(8) Komisijas paziņojumā Bulgāriju aicināja iesniegt korektīvo darbību plānu, lai panāktu 
atbilstību attiecīgajiem Kopienas aviācijas drošuma noteikumiem, un īstenot šo plānu saskaņā ar stingri noteiktu grafiku ciešā sadarbībā ar EASA  un tās vadībā, lai novērstu visus 
ar drošumu saistītos trūkumus. Paziņojumā teikts, ka EASA  pārliecināsies par minētā plāna 
īstenošanu, veicot citu pārbaudi pirms Bulgārijas pievienošanās. Komisijas paziņojumā secināts, ka gadījumā, ja Bulgārija neveiks nepieciešamās korektīvās darbības, tā riskē ar to, ka Komisija pēc savas iniciatīvas vai dalībvalstu pieprasījuma ierobežos tās piekļuvi iekšējam aviācijas tirgum; bez tam pret Bulgārijā reģistrētiem gaisa kuģiem, kas neatbilst ES civilās aviācijas drošuma noteikumiem, var piemērot attiecīgus aizsardzības pasākumus.  
(9) Ievērojot Komisijas paziņojumu, EASA  tika lūgta pārbaudīt Bulgārijas CAA . Pārbaude 
notika no 2006. gada 27. novembra līdz 1. decembrim, un pārbaudes mērķis bija izvērtēt, vai Bulgārijas civilās aviācijas kompetentā iestāde ir gatava īstenot kopējos noteikumus aviācijas drošuma jomā, kuri Bulgārijā stāsies spēkā no 2007. gada 1. janvāra, kā arī izvērtēt panākumus to korektīvo darbību īstenošanā, kuras minētā iestāde iesniedza pēc EASA  pirmā 
apmeklējuma, lai novērstu apmeklējuma laikā atklātos ar drošumu saistītos trūkumus. 
(10) Pēc minētās pārbaudes EASA  sagatavoja ziņojumu, kurā apstiprina, ka vēl arvien pastāv 
iepriekš atklātie trūkumi Bulgārijas CAA  administratīvajā rīcībspējā nodrošināt 
nepieciešamo drošuma pārraudzību, lai īstenotu Kopienas prasības par gaisa kuģu sertifikāciju attiecībā uz lidojumderīgumu un tehnisko apkopi, un secina, ka Bulgārijas CAA  
nespēs nodrošināt atbilstību Regulai (EK) Nr. 1592/2002 un tās īstenošanas noteikumiem 
                                                
 
3 Ko misijas 2006. gada 26.  septe mbra Paziņoju ms C OM(2006 ) 549 . 30.12.2006. LV Eiropas Savienības Oficiālais Vēstnesis L 408/9
Komisijas Regulā (EK) Nr. 1702/20034 un Regulā (EK) Nr. 2042/20035 no dienas, kad 
stājas spēkā Pievienošanās akts. 
(11) Bulgārija nespēj īstenot savas saistības nodrošināt atbilstību Regulai (EK) Nr. 1592/2002 un 
tās īstenošanas noteikumiem no dienas, kad stājas spēkā Pievienošanās līgums, tāpēc 
nepieciešams noteikt, ka uz Bulgārijas CAA  izdotajiem sertifikātiem neattiecas savstarpēja 
atzīšana, kas noteikta Regulas (EK) Nr. 1592/2002 8. un 57. pantā. 
(12) Bulgārijas nespēja īstenot savas saistības nodrošināt atbilstību Regulai (EK) Nr. 1592/2002 
un tās īstenošanas noteikumiem no dienas, kad stājas spēkā Pievienošanās līgums, var traucēt konkurenci starp pārvadātājiem, kam licence izdota citā dalībvalstī, un pārvadātājiem, kam licence izdota Bulgārijā, ja tiem tiks piešķirta neierobežota piekļuve Kopienas iekšējam tirgum. Konkurences traucējumus jo īpaši var izraisīt tas, ka gaisa pārvadātājiem, kam licences izdevusi Bulgārijas CAA , tiktu piešķirta neierobežota piekļuve 
maršrutiem Kopienā pat tad, ja tie nepilda visas to noteikumu prasības, ar kuriem izveido gaisa pārvadājumu pakalpojumu iekšējo tirgu, jo sevišķi drošuma noteikumu prasības, savukārt to konkurentiem minētās prasības vēl arvien būtu jāpilda. Bez tam šādas piekļuves piešķiršana gaisa pārvadātājiem, kam licences izdevusi Bulgārijas CAA , ļautu šiem 
pārvadātājiem paplašināt pašreizējo darbību, ietverot pārvadājumus citās dalībvalstīs, uz vai no citām dalībvalstīm, kā arī starp citām dalībvalstīm, tādējādi radot papildu apdraudējumu drošumam.  
(13) Šo iemeslu dēļ, lai novērstu minētā apdraudējuma palielināšanos, ir lietderīgi noteikt, ka 
pārvadātājus, kam licences piešķīrušas Bulgārijas iestādes, neuzskata par “Kopienas gaisa pārvadātājiem” Regulas (EEK) Nr. 2408/92 vajadzībām.  
(14) Šis pasākums neierobežo jebkādus turpmākus pasākumus, kuru piemērošanu Komisija 
varētu pieprasīt saskaņā ar Regulu (EK) Nr. 2111/2005
6.  
                                                 
4 Ko misijas 2003. gada 24. sep te mbra Re gula (EK) Nr. 170 2/2003 , ar ko pare dz īstenoš anas noteik u m u s par 
sertifi kāciju at tiecībā uz  gai sa  k uģ u un  ar tie m  sai stīto ražoju m u, daļ u un ierīču l idoju mderīgu m u  un a tbilstīb u 
vides aiz sardzības prasībā m , kā arī projektēšanas un ražošanas orga nizāciju serti fi kāciju, OV L 243,  
27.9. 200 3., 6 .–7 9. lpp ., kurā grozīju mi izdarīti ar Ko mi sijas Re gul u (EK) Nr. 381/20 05, OV L 61, 8.3.2 005. ,  3.–3. l pp., un Kom isijas Re gu l u (EK) Nr. 706/ 200 6, OV L 122, 9. 5.2 006. , 16 .–1 6. lpp . 
5 Ko misijas 2003. gada 20. nove mbra Re gu la (EK) Nr. 2042/ 2003 pa r gaisa k uģ u u n aeron avigāc ijas ražoju mu,  
daļu un ierīč u lidoju mderīgu m a uzt urēša nu un šo uzde v u m u izpildē iesaist īto organi zāciju un personāla apstiprināša nu, OV L 315, 28.11 .20 03., 1 .–1 65. lp p., kurā grozīju mi  izdarīti ar  Ko mi sijas Re gu lu 
(EK) Nr. 7 07/20 06, OV L 122 , 9.5. 200 6., 1 7.– 18. lp p. 
6 Eiropas Parlamen ta u n Padome s 2005. gada 14. decem bra Regu la (EK) Nr. 2111/ 2005 par dar bības  
aizlieg u m a m  Kopienā  pakļa u to gaisa  pārvadātāju Kopien as sara ksta  izve idi un  gai sa transporta pasažieru  
in for mēša n u par apkalpoj ošā gaisa pārvadātāja identitāti un par Direktī va s 2004/36/E K 9. panta atcelšan u,  OV L 344, 27. 12.2 005 ., 15 .–2 2. lpp.  L 408/10 LV Eiropas Savienības Oficiālais Vēstnesis 30.12.2006.
IR PIEŅĒMUSI ŠO REGULU. 
1. pants 
Regulas (EK) Nr. 1592/2002 8. un 57. pantu nepiemēro attiecībā uz Bulgārijas kompetentās iestādes 
izdotajiem sertifikātiem.  
2. pants 
Atkāpjoties no Regulas (EEK) Nr. 2408/92 2. panta b) apakšpunkta, gaisa pārvadātāju, kam darbības licenci piešķīrusi Bulgārijas kompetentā iestāde, neuzskata par “Kopienas gaisa pārvadātāju” minētās regulas vajadzībām.  
3. pants 
Komisija pēc Bulgārijas pienācīgi pamatota pieprasījuma saņemšanas vai pēc savas iniciatīvas vismaz reizi ik pēc divpadsmit mēnešiem no šīs regulas spēkā stāšanās dienas pārskata nepieciešamību turpināt šīs regulas piemērošanu.  
Šī regula stājas spēkā, vienīgi stājoties spēkā Līgumam par Bulgārijas pievienošanos Eiropas 
Savienībai, un šā līguma spēkā stāšanās dienā.  
Šī regula uzliek saistības kopumā un ir tieši piemērojama visās dalībvalstīs. 
Briselē, 2006. gada 21. decembrī 
 Komisijas vārdā – 
 priekšsēdētāja vietnieks  Jacques BARROT 30.12.2006. LV Eiropas Savienības Oficiālais Vēstnesis L 408/11